Maroela Media Top 20: 26 Januarie 2015Joe Foster met sy liedjie, Bly nog net so bietjie, is een van die nuwelinge op hierdie week se Maroela Media Top 20. Foto: Argief. In hierdie week se Top 20 is daar elf snitte wat styg, ses wat daal en een liedjie wat in dieselfde plek as verlede week. Ons het ook twee nuwelinge. Nadine behou die eerste plek, maar Laurika Rauch skuif in die tweede plek in. Anders se temaliedjie uit die rolprent Knysna styg vier plekke na die sesde plek, terwyl Ligjare weg van Rinel Day vier plekke daal. Andriëtte en Dewald Wasserfall verlaat vandeesweek die Top 20 (Dewald se jongste treffer, So eensaam soos die son, is egter in die twaalfde plek), en twee kunstenaars wat in die verlede goed gepresteer het, tree toe met hul nuwe treffers. Riana Nel se voormalige nr. 1-treffer, Weier, is nou al 24 weke op die Top 20, maar haar nuwe een, Meer as ‘n vriend, tree in die 20ste plek toe. Joe Foster se tweede solo-treffer, Bly nog net so bietjie, is die ander nuweling, en maak sy verskyning in die 19de plek.